
Д О К Л А Д

за извършена комплексна проверка на „Пласт Комерс - 93” ООД, гр. Берковица на основание Заповед РД-102/26.05.2015 г. на Директора на РИОСВ – Монтана


Извършената на 28.05.2015 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на фирмата е производство на PVC гранулати – меки (за ходила, кабели и шлауха) и твърди (за външни ролетни щори, тръби и фитинги), PVC облицовка, линейни фиксатори за арматура, използвани в строителството и шлауха. Технологичния процес включва производство на пластмасови детайли чрез екструдиране и шприцване и производство на гранулат. 
Дружеството притежава безсрочен Регистроционен документ за дейности по оползотворяване на неопасни отпадъци, издаден от директора на РИОСВ – Монтана.  Оползотворява се собственият технологичен отпадък, който се образува при изтегляне и щанцоване на линейни фиксатори.  На територията на обекта са приема неопасен пластмасов отпадък, въз основа на сключен писмен договор с цел оползотворяване. Дейността по предварителна обработка и оползотворяване на пластмасовите отпадъци се извършва при спазване на технологичен ред, описан в регистрационния документ. Третираната вторична пластмаса се използва само за производство на пластмасови изделия, приложими в строителството. 
На обекта се извършва и дейност по предварително съхраняване  на мястото на образуване на отпадъци. Проверени са начините на съхраняване на производствените отпадъци, при което се констатира, че на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхраняваните отпадъци. В производствените цехове на мястото на образуване на съответния отпадък има осигурени съдове, еднозначно обозначени. 
На обекта ежемесечно се води отчетност на количествата генерирани и оползотворени отпадъци в заверените от РИОСВ – Монтана отчетни книги за отпадъци. 
Проверените условия, поставени в регистрационния документ се изпълняват.
На територията на обекта функционира система за разделно събиране на отпадъци от хартия и картон, пластмаса и метали в изпълнение на задърженията на юридическото лице по чл. 33,   ал. 2 от ЗУО.

Дружеството изпълнява задълженията си по чл. 14 и чл. 59 от ЗУО и във връзка Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци, приета с ПМС №120/30.05.2008 г.,  като участва в колективна система съгласно сключен договор. 
Дружеството е потребител по веригата на химични вещества и смеси.
Представени са информационни листи за безопасност за всички използвани химични вещества и смеси, отговарящи на Приложение ІІ от Регламент 1907/2006 (REACH) и Регл. CLP. Представен е ИЛБ за поливинил хлорид – гранулат, произвеждан в дружеството, отговарящ на изискванията на Приложение ІІ от Регламент 1907/2006 (REACH). Съхранението на всички химични вещества и смеси отговарят на условията посочени в ИЛБ. Дружествота не внася химични вещества и смеси от трети страни. 

